Udane Juaristi

**Udane Juaristi Ibáñez** (Azkoitia, Gipuzkoa, 1985) margolaria da, bere artelanak *Udatxo* bezala sinatzen dituena. Argazkietatik abiatuta, collage bidez egindako obra koloretsuak sortzen ditu, nagusiki hiri-paisaiak erakusten dituztenak. Muralak eta kaleko artea, erakusketak egitearekin tartekatzen du eta bere horma-irudietako bat munduko ehun onenetako modura izendatu zuten.

## Ibilbidea  
Udane Juaristiri txiki-txikitatik margotzen zuen eta EHUan  Arte Ederretan lizentziatu zen Leioan, pintura espezializazioan, Unibertsitateko ikasketak baliatuz teknika desberdinak txertatxeko bere margolanetan: collagea, transferra...  Pariseko L ́ecole Nationale de Beaux Arts-en egonaldia egin ostean, Carlos Diezen C10 eskolan aerografia ikasi zuen. Azkoitian duen estudioan egiten du lan. 

Hainbat erakusketa jarri izan ditu arte galeria desberdinetan: Azkoitian lehena eta gerora Donostian, Zarautzen, Leioan, Lekunberrin, Madrilen,.. 

Bestalde, leku eta kale-horma ugaritan ikus daiteke bere obra: besteak beste, Azkoitian, Azpeitian, Madrilen, Hendaian, Hospitalet de LLobregaten, Baionan, Lekunberrin, Markina-Xemeinen, Oviedon, Samaniegon, Bartzelonan, Santanderren, Alemanian, Donostian, Marruekosen... Jaioterrian, hainbat lan ditu ikusgai eta kolorez apaindu ditu Haurreskolako, Institutoko, Merkatu plazako eta herriko sarrerako etxe-horma bana. Bere obra kalean uzteak nolabaiteko sona eman dio, ate gehiago zabaltzea ahalbidetuz .

2014an Donostiako kaleetan aritu zen margotze lanetan, Bazterrak Marrazten proiektuaren baitan, Koldo Mitxelena eta Tabakalera kultur zentroen ekimenez.

Arte azoketan ere erakutsi du bere obra: batzuk aipatze arren, Arteando, Donostiartean, Inidi Art Fair...

Zuzeneko musika emanaldietan margotu izan du. Esaterako, 2013an GAZTA ZATI BAT soinu bandarekin, Euskal Herriko eskenatokietan aritu izan zen pintatzen eta  2017an, Xabi Solano musikariaren CDa diseinatu zuen.

## Estiloa 
Teknika mistoak erabiliz, berea batipat tematika urbanoa da. Bizikletak margotzen hasi zen, tranbeekin jarraitu zuen, kotxe zaharrak gero... eta denborarekin lorak, belarrak eta elementu organikoak sartzen joan da. Eszena urbanoak margotzea du gustuko eta pertsonen mugimendua espazio horietan, kalea bihurtuz  inspirazio iturri. 
* Boulevart hotelerako 8 mural
* Madrileko Ibermutuamur enpresarentzako koadroa eta murala
*

**2018.**

* Madrileko PINTAMALASAÑA jaialdian parte hartzea
* Hospitalet de Llobregaten murala. CONTORNO URBANO, 12+1 proiektuaren barruan. 
* Lekunberrin murala. KALEKO ARTEAren barruan, B eta B espazioarekin.
**2021.**

* Donostiako Zinemaldiko 69. edizioko Euskal Zinemaren Galako kartela eta teloia diseinatu zituena

#### 2026 
* *Hiruki* errealismoa oinarri duen erakusketa kolektiboa Donostiako Okendo kultur etxean Susana Ferreira eta Cristina Guerrerorekin batera.

## Sariak eta aintzatespenak 
* 2010ean, Ordiziako arte plastikoen Goiart lehiaketan bigarren saria
* 2014an, Ordiziako arte plastikoen Goiart lehiaketan bigarren saria
* 2018an, Villanueva de Gállegoko Francisco Pradilla lehiaketan lehenengo Accesita
* 2018an, Canyelleseko pintura lehiaketan aipamen berezia
* 2019an, Street Art 360 webguneak Oviedon margotutako bere horma-irudi bat munduko onenen arteen zerrenda sartu zuen, hedabideetan zabalkunde handia lortuz

## Erreferentziak 
## Kanpo estekak 
* Udane Juaristiren webgune pertsonala
* "Hiruki, errealismoa oinarri duen erakusketa kolektiboa", 2026ko urtarrilaren 16ko Berria